Höchst im Odenwald

Höchst estas komunumo en centra Germanio. Ĝi situas en la distrikto Odenwald, en federacia lando Hesio. La komunumon pasas la federacia strato B 45 inter Hanau norde kaj Eberbach sude, kaj ankaŭ la federacia strato B 426 inter Darmstadt okcidente kaj Obernburg, Miltenberg kaj Aschaffenburg oriente. Fine de la jaro  Höchst im Odenwald havis  loĝantojn sur areo de  kvadrataj kilometroj, kio rezultigas loĝdenson de  loĝantoj/km².

300px|eta|maldekstra|<center>rigardo de nord-okcidento
 Geografio 
 Situo 
Höchst situas en la nordo de la mezmontaro Odenwald inter 175 kaj 400 metroj da alteco super marnivelo en la valo de la rivereto Mümling, kiu venas de sudo kaj fluas nord-orienten.

 Najbaraj komunumoj 
Nord-okcidente limas la urbo Groß-Umstadt (distrikto Darmstadt-Dieburg), nord-oriente la urbo Breuberg, oriente la komunumo Lützelbach, sude la urbo Bad König, sud-okcidente la komunumo Brensbach kaj okcidente la komunumo Otzberg (distrikto Darmstadt-Dieburg).

 Divido 
Al la komunumo apartenas krom la ĉefa loĝloko Höchst la vilaĝoj Hetschbach  norde, Dusenbach  oriente, Mümling-Grumbach  kaj Forstel  sude, Pfirschbach , Annelsbach , Hassenroth  kaj Hummetroth  okcidente.

300px|eta|maldekstra|<center>la protestanta preĝejo

 Historio 
La teritorio de Höchst, kiel aliaj lokoj en valo de la rivereto Mümling, estis daŭre enloĝata plej malfrue ekde la ŝtonepoko. Multaj arkeologiaj trovoj el tiu kaj la postaj epokoj keltaj kaj romiaj pruvas la historian evoluon. Apud la vilaĝo Hummetroth ekzistas ruino de romia 'vilao kampara' (latine villa rustica) el la 2-a jarcento post Kristo, kiu viziteblas kaj ankoraŭ esploratas.

La unua skriba mencio de la komunumo devenas el la jaro 1156. Dum la mezepoko interalie la kavaliroj de Breuberg (kies fortikaĵo troviĝas 4 kilometrojn nordoriente de la centro de Höchst laŭlonge de la rivereto Mümling), la grafoj de Wertheim, la kavaliroj de Eppstein kaj la grafoj de Erbach. Fine de la Tridekjara Milito, dum 1648, la komunumo preskaŭ ne plu havas loĝantojn kaj novaj civitanoj venas nur tre malrapide.

Dum 1969 la ĝis tiam sendependa komunumo Annelsbach aliĝas al la komunumo, dum 1971 sekvas Forstel, Hummetroth, Pfirschbach, Hassenroth, Mümling-Grumbach, Hetschbach kaj Dusenbach.

300px|eta|<center>la eksa monaĥejo nun estas eklezia seminariejo

 Partneraj urboj 
La komunumo havas partnerajn rilatojn al
 20px Montmélian en Savojo (Francio) kaj
 20px Bělotín en Ĉeĥio.

 Rilatoj al Esperanto 
En 1992/1993 en la komunumo okazis la 9-a Internacia Festivalo, kaj en 2005 en la tuj najbara banloko Bad König la Germana Esperanto-Kongreso.

Inter la jaroj 2002 kaj 2007 la esperantistoj Thomas Pusch kaj Remi Rudaitytė loĝis en Höchst. Ilia dua filo hejme naskiĝis kaj estis aparte bonvenigita de la komunumestro, mem naskiĝinta hejme en Höchst, kiu informis ke la bebo estis la unua naskiĝinto en la komunumo post pli ol jardeko - preskaŭ ĉiuj infanoj naskiĝas ekster la komunumo en ĉirkaŭaj hospitaloj aŭ alternativaj akuŝejoj.

 Pliaj konataj komunumanoj 
 Timo Boll, tablotenisisto

 Eksteraj ligiloj 
 paĝo de la komunumo ()
 paĝo de la Esperanto-Klubo Odenwald, arkivigita en januaro 2014 ()

Kategorio:Distrikto Odenwald
Kategorio:Komunumoj de Germanio
Kategorio:Urboj de Hesio